Ataun

Ataun (Ataun en basco y oficialment, Ataun en castellano) ye un municipio d'a comunidat autonoma d'o País Basco, provincia de Guipuzcua y comarca d'o Goierri. Como curiosidat, ye o municipio mas luengo de Guipuzcua, en estar dividiu en tres nuclios, porque dende o prencipio d'o primero dica o final d'o tercero tien alto u baixo 10 kilometros de longaria. Respective d'o suyo territorio, ye o seiseno mas gran d'a provincia. A suya población ye de 1.670 habitants (2010) en una superficie de 58,73 km², con una densidat de población de 28,16 hab/km². En tener una densidat muit chicot, ha podiu conservar muit bien o suyo entorno natural y cultural. Cheografía A localidat d'Ataun se troba situada a 196 metros d'altaria sobre lo livel d'a mar, a una distancia de 45 km d'a ciudat de Sant Sabastián, a capital de Guipuzcua. Barrios A localidat d'Ataun ye dividida en tres barrios u nuclios, cadaguno con a suya propia parroquia u ilesia: San Martin, San Gregorio y Aia. Tamién en fan parte os siguients barrios ixeminatos: Arrateta, Arrondo, Lauztierreka, Ergoiena, Urkillaga, Elbarrena, Astigarraga, Arinberriaga, Arratekale, Ugalde-Karrika, Aitzarte Aldea, Larburu y Otarri-Zearra. Demografía Administración Reparto de concellers Alcaldes Personalidaz naixidas d'Ataun Joxemiel Barandiaran (1889-1991), antropologo. Juan Arin Dorronsoro (1892-1972), etnologo. Manuel Mari Apalategi (1901-), escritor en idioma basco. Enrike Zurutuza Altolagirre (1917-), albeitar, locutor de radio y escritor. Joxe Lasa Apalategi (1925-1983), mosén, escritor en idioma basco y bascofilo u "euskaltzale". Joxe Mari Agirre Eskisabel (1943-2009), economista y politico. Jokin Apalategi (1943-), sociologo y escritor en idioma basco. Patxi Baztarrika (1958-), lingüista y politico. Joxe Ramon Agirre Marron, guía de montanya, alpinista y himalayista. Joseina Etxeberria (1968-), disc jockey y locutor de radio en Euskadi Gaztea. Dionisio Galparsoro (1978-), ciclista profesional. Vinclos externos Se veigan as imáchens de Commons sobre Ataun. Pachina web oficial municipal d'Ataun. (es) Codigo postal d'Ataun.